Μανουέλ Βισέντε

Ο Μανουέλ Βισέντε (Manuel Domingos Vicente, 15 Μαΐου 1956-) είναι πολιτικός από την Ανγκόλα, ο οποίος διατέλεσε Αντιπρόεδρος της χώρας από τον Σεπτέμβριο του 2012 ως τον ίδιο μήνα του 2017. Προηγουμένως υπηρέτησε ως ανώτατος εκτελεστικός διευθυντής της κρατικής εταιρείας πετρελαίου της Ανγκόλας, της Sonangol. Το 2012 χρημάτισε για μικρό χρονικό διάστημα υπουργός Προεδρίας για τον Οικονομικό Συντονισμό. Ανήκει στο Λαϊκό Κίνημα για την Απελευθέρωση της Ανγκόλας (MPLA).

 Πρώτα χρόνια
Γεννήθηκε στη Λουάντα"Sonangol's ex-boss styled as Dos Santos's heir apparent" , Agence France-Presse, 11-3-2012. και απέκτησε πτυχίο ηλεκτρονικής μηχανικής από το Πανεπιστήμιο της Ανγκόλας (Πανεπιστήμιο Αγκοστίνιο Νέτο) το 1983.Christophe Boisbouvier, "Angola : Manuel Vicente, l'homme du président dos Santos", Jeune Afrique, 8-2-2012 .Shrikesh Laxmidas, "Oilman Vicente waits in Angola presidential wings" , Reuters, 1-2-2012.  Εργάστηκε ως ανώτερος μηχανικός στη διάρκεια της δεκαετίας του ' 80 και εν συνεχεία τέθηκε επικεφαλής του τεχνικού τμήματος στο Υπουργείο Πετρελαίου από το 1987 ως το 1991. Διορίστηκε αναπληρωτής γενικός διευθυντής της Sonangol, της κρατικής εταιρείας πετρελαίου, το 1991.

 Πολιτική σταδιοδρομία 
Το 1999 ο Βισέντε διορίστηκε πρόεδρος της Sonangol. Από αυτήν τη νευραλγική θέση έγινε συνεργάτης του προέδρου Ζοζέ Εντουάρντο ντος Σάντος. Στη διάρκεια της προεδρίας του στην εταιρεία, η βιομηχανία του πετρελαίου αυξήθηκε με γρήγορους ρυθμούς στη χώρα. Διορίστηκε μέλος του Πολιτικού Γραφείου του κυβερνώντος κόμματος MPLA τον Δεκέμβριο του 2009."Manuel Vicente" , Africa Energy Intelligence, number 619, Africa Intelligence, 6-1-2010.

Σε ρεπορτάζ που δημοσιεύτηκε τον Σεπτέμβριο του 2011 στην Novo Jornalαναφέρθηκε ότι ο ντος Σάντος προόριζε τον Βισέντε για διάδοχό του.Το δημοσίευμα συνοδευόταν από ένα όργιο φημών."Vicente to succeed Dos Santos?", Africa Confidential, volume 52, number 18, 9-9-2011. Ωστόσο, ο Βισέντε επαναδιορίστηκε ως πρόεδρος της Sonangol τον Δεκέμβριο του 2011, μετριάζοντας προσωρινά τη φημολογία.

Ο πρόεδρος ντος Σάντος διόρισε τον Βισέντε ως υπουργό Προεδρίας για τον Οικονομικό Συντονισμό στις 30 Ιανουαρίου 2012."Presidente da República nomeia ministro de Estado da Coordenação Económica" , Angola Press Agency, 30-1-2012 . Ο Φρανσίσκο ντε Λέμος Ζοζέ Μαρία τον διαδέχθηκε στην Sonangol. 

Το Γαλλικό Πρακτορείο Agence France-Presse μετέδωσε τον Φεβρουάριο του 2012, επικαλούμενο μία πηγή από το MPLA, ότι ο Βισέντε μετά τις εκλογές του 2012 θα γινόταν Αντιπρόεδρος της Ανγκόλας."Angola's Dos Santos to seek new term: party source" , Agence France-Presse, 11-2-2012. Όπως αναμενόταν, το 2012 η κεντρική Επιτροπή του MPLA διόρισε τον πρόεδρο Ζοζέ Εντουάρντο ντος Σάντος ως επικεφαλής στη λίστα του κόμματος και τον Βισέντε ως τον δεύτερο υποψήφιο στον κατάλογο στις 13 Ιουνίου 2012."President Eduardo dos Santos leads party's list" , Angola Press Agency, 13-6-2012. Μετά τη νίκη του MPLA στις βουλευτικές εκλογές εκείνης της χρονιάς, ο Βισέντε ανέλαβε νέος αντιπρόεδρος στις 26 Σεπτεμβρίου 2012."Manuel Vicente inaugurated as Vice-president of Republic" , Angola Press Agency, 26-9-2012.

Τον Αύγουστο του 2014 ο Βισέντε εκπροσώπησε τον αρχηγό κράτους της Ανγκόλας στη σύνοδο κορυφής ΗΠΑ και Αφρικής που έγινε στην Ουάσινγκτον με πρωτοβουλία του Αμερικανού προέδρου Μπαράκ Ομπάμα, με θέμα "Επενδύοντας στο μέλλον της Αφρικής."Vice President attends US/Africa summit , Angolan Press Agency, 2-8-2014.
Ο Βισέντε ήταν παρών και στην 69η Γενική Συνέλευση των Ηνωμένων Εθνών, η οποία έλαβε χώρα στην Νέα Υόρκη τον Σεπτέμβριο του 2014.Angola quer África em permanência no Conselho de Segurança Observador (29-09-2014)

Τον Νοέμβριο του 2014 τιμήθηκε με το βραβείο "Sirius Award" από τον πολυεθνικό οργανισμό Deloitte.Vice President gets Sirius Award  Angola Press Agency, 28-11-2014.

 Παραπομπές 

Βισεντε